( 421 ) 
dont elle ne puisse librement disposer , recongnoissant le res- 
pect et obligation que je luy doibz, et qu’il n’a tenu à elle que 
ne soyons piécà à nostre ayse. Mais, quant aux électeurs, 
princes et estaz de l'Empire , jusques à maintenant, nous n'a- 
vons pas beaucoup à nous en louer, ny d’ayde ou assistence 
qu'ilz nous ayent faict, quoy que , par le mesme traitté , 11z y 
fussent fort estroitement oblisez : car, laissant à part ce qui est 
succédé du vivant du roy, qu’ilz sçavent n’avoir rien espargné 
pour la défense de l’Empire contre les forces et invasions du 
Turcq, et qu’en particulier il a négligé ses propres affaires, pour 
secourir et saulver l’estat de Couloigne, qui sans cela estoit 
irrémédiablement perdu , et tiroit quant et soy la ruyne des 
aultres deux électoratz ecclésiastiques, et venant à ce qui nous 
touche, il y a tantost dix ans que nous y sommes, et sçaveut 
que nous n'avons ny les Indes , ny les royaumes et couronnes 
d'Espagne ; que je suis né allemand comme eulx, nepveu et 
petit-filz de tant d’empereurs, fils d’un empereur qui les a tant 
chéry et aymé, frère de Vostre Majesté, accablé de tous costez, 
bonne partie de nos estatz perdue, et l’autre destruite et ac- 
tuellement infestée, se sont-ils oncques mis en devoir de nous 
secourir , et s'opposer à noz ennemiz? Tout au contraire : les 
ungss se sont contentez d’oyr de loing nos misères ; les autres 
ont fomenté nosditz ennemiz, voyres Jusques à y envoyer ar- 
mée pour les protéger et nous résister, sans que l’Empire en 
ayt faict aultre démonstration. Les diettes et journées impé- 
riales n’ont esté remplies que de plaintes contre nous et noz 
gens ; et si, en passant de maladventure, ilz ont prins ung 
poullet sur noz voisins, tout le monde leur a couru sus, encore 
qu'ilz scavent de vray que, de tout le temps que je suis icy, 
Jay eu plus de soing du soulagement des pays voisins, que 
des miens propres, et que, sans comparaison, ilz n’ont souffert 
ce qu'ilz souffroient avant mon temps : dont mes pauvres sub- 
jectz se sont douluz assez souvent ; qu’au contraire, l’on ne 
parloit des ennemiz, ores qu'ilz feissent dix fois pis, rava- 
geans les pays de l'Empire, sans contradiction; que, s’il estoit 
